Manfred Matuschewski (s. 2. syyskuuta 1939 Oberweimar) on saksalainen entinen yleisurheilija, joka kilpaili keskimatkojen juoksussa. Hän edusti aktiiviurallaan maajoukkuetasolla Itä-Saksaa ja seuratasolla SC Turbine Erfurtia. Matuschewski voitti EM-kisoista yhteensä kolme mitalia, kultaa 800 metriltä vuosina 1962 ja 1966 sekä pronssia samalta matkalta 1969. Hän osallistui olympialaisiin kahdesti, vuosina 1960 ja 1964. Matuschewski sijoittui Roomassa 1960 kuudenneksi, mutta ei päässyt finaaliin saakka Tokion kisoissa 1964.